Acte de Nominació de les Falleres Majors de FJFS 2019, Paula Marrón i Inés Miret, i les seues Corts d’Honor
12 de juny 2018

​![](/media/mote5shr/82-nominacion18_36-cuerpo.jpg)  

  
 

El dissabte passat 9 de juny a les 19:30 h. en l’Auditori Joaquin Rodrigo de Sagunt, es va realitzar l’acte de presentació de les que seran Falleres Majors de Federació Junta Fallera de Sagunt, Paula Marrón i Pérez i Inés Miret i Herrero i les seues respectives Corts d’Honor per a l’any 2019.

L’acte va estar presidit per les actuals Falleres Majors de Sagunt Mar Gimeno i López i Andrea Escribà i Fernández, que van estar acompanyades en l’escenari de l’Auditori de Sagunt pel president executiu de FJFS, Rafael Burgos, el vicepresident 1er, Miguel Huguet així com per l’alcalde de Sagunt, Francesc Fernández, la 1a tinent d’alcalde de l’Ajuntament de Faura, Consol Durán i les seues Corts d’Honor.

Paula Marrón de la Falla La Victòria i la xiqueta Inés Miret de la Falla Plaça Rodrigo, van ser triades pels jurats designats per a l’ocasió, respectivament com a Fallera Major i Fallera Major Infantil del FJFS per a 2019 el passat dia 26 de maig, quan l’alcalde de Sagunt els va realitzar l’esperada telefonada.

  
 

![](/media/3tfeshuh/82-nominacion18_38-cuerpo.jpg)  
  
 

A més de les futures màximes representants, que es presentaven per primera vegada en un acte davant el món faller saguntí, aquesta va ser també l’ocasió de conèixer a les sis dones i sis xiquetes que les acompanyaran enguany com a Corts d’Honor, la cort de Paula la formaran, Jennifer Sánchez i Triguero (Els Vents), Thalía Fernández i Cosín (Baladre), Maite Marín i Furió (La Palmera), Maite Vélez de Guevara i Díaz (El Tronaor), Nuria Espinosa i López (La Victòria) i Andrea Guillem i Fabregat (Plaça Ibèrica) i al costat d’Inés estaran, Ainhoa López i Ripoll (Els Vents), Jennifer Casaballs i Méndez (Baladre), Bianca Marco i Rivera (Eduardo Merello), Laura Escánez i Navas (Teodoro Llorente), Blanca Akba i Herrero (Plaça Rodrigo) i Irene Mundi i Martín (La Palmereta).

Després del lliurament dels quadres amb les seues actes d’elecció per part de Mar i Andrea a Paula i Inés, primer el president de FJFS, Rafael Burgos i després l’alcalde de Sagunt, Francesc Fernández, els van dirigir unes paraules mostrant-los els seus millors desitjos per a aquest exercici.

  
 

![](/media/5hyiwv20/81-nominacion18_42-cuerpo.jpg)  
  
 

Després dels preceptius himnes de Sagunt i València amb els quals van concloure l’acte, es va realitzar el trasllat al restaurant on familiars, amics i representants de les diferents comissions van compartir el tradicional sopar de Nominació.​

​​

*   [](http://www.facebook.com/sharer.php?u=https://aytosagunto.es/va/actualitat/acte-de-nominacio-de-les-falleres-majors-de-fjfs-2019-paula-marron-i-ines-miret-i-les-seues-corts-d-honor/ "Facebook")
*   [](http://twitter.com/share?url=https://aytosagunto.es/va/actualitat/acte-de-nominacio-de-les-falleres-majors-de-fjfs-2019-paula-marron-i-ines-miret-i-les-seues-corts-d-honor/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/acte-de-nominacio-de-les-falleres-majors-de-fjfs-2019-paula-marron-i-ines-miret-i-les-seues-corts-d-honor/ "Linked In")
*   [](mailto:?body=https://aytosagunto.es/va/actualitat/acte-de-nominacio-de-les-falleres-majors-de-fjfs-2019-paula-marron-i-ines-miret-i-les-seues-corts-d-honor/)